I 1939 udtog man den åbne bivogn KS 389 fra 1909, der havde bænke på tværs og adgang direkte fra gaden. Den havde blandt andet været benyttet til udflugtstrafikken på [[Strandvejen (Nordsjælland)|Strandvejen]].<ref>Thinggaard (1998), s. 38-39.</ref> Under anden verdenskrig kom bivognen FS 78 kortvarigt i drift igen i februar-maj 1944, angiveligt på grund af vognmangel.<ref>Thinggaard (1998), s. 11, 28-29.</ref> Motorvognen FS 50 fik til gengæld nye motorer og hovedeftersyn i 1950'erne, hvorefter den i nogle år blev benyttet på [[Børnehjælpsdagen]]. I de samme år begyndte samlingen desuden at vokse igen.<ref>Thinggaard (1998), s. 12.</ref> I 1951 udtoges således motorvognen KS 100, der var bygget som toetages i 1901 men ombygget til enetages i 1924.<ref>Thinggaard (1998), s. 12, 32-33.</ref> I 1954 udtoges Reobussen KS 314 fra 1934, en forholdsvis lille bus med snude til motoren.<ref>Thinggaard (1998), s. 77.</ref> I 1955 udtoges [[Triangel (virksomhed)|Triangel]]-bussen KS 41 fra 1933 med en karakteristisk halfcab-front.<ref>Thinggaard (1998), s. 76.</ref>
Filosofi Litteratur Historie Foreninger Organisationer